CELEX: 31981D0316
Language: el
Date: 1981-04-24 00:00:00
Title: 81/316/ΕΟΚ: Απόφαση τής Επιτροπής τής 4ης Απριλίου 1981 περί τροποποιήσεως τής αποφάσεως 80/1298/ΕΟΚ περί μέτρων προστασίας τής υγείας όσον αφορά τό Bundesland Tyrol Αυστρίας

Avis juridique important

|

31981D0316

81/316/ΕΟΚ: Απόφαση τής Επιτροπής τής 4ης Απριλίου 1981 περί τροποποιήσεως τής αποφάσεως 80/1298/ΕΟΚ περί μέτρων προστασίας τής υγείας όσον αφορά τό Bundesland Tyrol Αυστρίας  

Επίσημη Εφημερίδα αριθ. L 127 της 13/05/1981 σ. 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Απριλίου 1981  περί τροποποιήσεως της αποφάσεως 80/1298/ΕΟΚ «περί μέτρων προστασίας της υγείας όσον αφορά το Bundesland Tyrol της Αυστρίας»  (81/316/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων κτηνιατρικού ελέγχου κατά τις εισαγωγές βοοειδών, χοιροειδών και νωπών κρεάτων από τρίτες χώρες (1),όπως τροποποιήθηκε τελευταία από την οδηγία 77/98/ΕΟΚ (2), και ιδίως τα άρθρα 7 και 15,  Εκτιμώντας:  ότι τα άρθρα 6 και 14 της οδηγίας 72/462/ΕΟΚ προβλέπουν ότι τα Κράτη μέλη δεν επιτρέπουν την εισαγωγή χοιροειδών ή νωπού κρέατος χοίρων από τρίτες χώρες στις οποίες έχει εμφανισθεί μολυσματική παράλυση των χοίρων (νόσος του Teschen) κατά τους τελευταίους δώδεκα μήνες και στις οποίες έχει διενεργηθεί εμβολιασμός κατά της μολυσματικής παράλυσης των χοίρων (νόσος του Teschen) τους προηγούμενους δώδεκα μήνες·  ότι τα άρθρα 7 και 15 της ως άνω οδηγίας προβλέπουν ότι είναι δυνατός ο περιορισμός των απαγορεύσεων που αναφέρονται στα άρθρα 6 και 14 σε τμήμα του εδάφους τρίτης χώρας·  ότι η απόφαση 80/1298/ΕΟΚ της Επιτροπής (3) προβλέπει μέτρα προστασίας της υγείας όσον αφορά το σύνολο του Bundesland Tyrol , της Αυστρίας·  ότι έχει διαπιστωθεί ότι η μολυσματική παράλυση των χοίρων (νόσος του Teschen) εμφανίζεται μόνο στις περιφέρειες Imst, Innsbruck (Stadt), Innsbruck-Land, Kitzbuehel, Kufstein, Landeck, Reutte και Scawaz (Bezirk) του Bundesland Tyrol της Αυστρίας και ότι ο εμβολιασμός κατά της νόσου αυτής επιτρέπεται στις περιφέρειες αυτές·  ότι με εξαίρεση τις ως άνω αναφερόμενες περιφέρειες της Αυστρίας δεν έχει εμφανισθεί η νόσος κατά τους τελευταίους δώδεκα μήνες και δεν έχει διενεργηθεί εμβολιασμός κατά της νόσου τους προηγούμενους δώδεκα μήνες·  ότι οι κεντρικές κτηνιατρικές αρχές της Αυστρίας έχουν παράσχει εγγυήσεις ότι δεν θα εξαχθούν στην Κοινότητα χοιροειδή, τα οποία έχουν βρεθεί κάποτε στις ως άνω αναφερθείσες περιφέρειες, ή κρέας των χοιροειδών αυτών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Το άρθρο 1 της αποφάσεως 80/1298/ΕΟΚ τροποποιείται ως εξής:  «Άρθρο 1  Η απογόρευση, που προβλέπεται στο άρθρο 6 υπό α και β της οδηγίας 72/462/ΕΟΚ του Συμβουλίου σχετικά με τη μολυσματική παράλυση των χοίρων (νόσος του Teschen), ισχύει μόνο για τις περιφέρειες Imst, Innsbruck (Stadt), Innsbruck-Land, Kitzbuehel, Kufstein, Landeck, Reutte και Schwaz του Bundesland Tyrol.».  2. Το άρθρο 2 αντικαθίσταται από το ακόλουθο κείμενο:  «Άρθρο 2  Η απογόρευση, που προβλέπεται στο άρθρο 14 παράγραφος 2 υπό α και β της οδηγίας 72/462/ΕΟΚ σχετικά με τη μολυσματική παράλυση των χοίρων (νόσος του Teschen), ισχύει μόνο για τις περιφέρειες Imst, Innsbruck (Stadt), Innsbruck-Land, Kitzbuehel, Kufstein, Reutte και Schwaz του Bundesland Tyrol.».  Άρθρο 2  Η παρούσα απόφαση αρχίζει να ισχύει την 1η Μαΐου 1981.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 24 Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 26 της 31. 1. 1977, σ. 81.  (3) ΕΕ αριθ. L 377 της 31. 12. 1980, σ. 49.